อัมมีนาดับ

อัมมีนาดับ (; ) เป็นบุคคลที่ถูกกล่าวถึงในหนังสืออพยพ เป็นพ่อตาของมหาปุโรหิตอาโรนพี่ชายของโมเสส 

อัมมีนาดับยังถูกกล่าวถึงในหนังสือนางรูธ (รวมถึงในพระวรสารนักบุญมัทธิวและพระวรสารนักบุญลูกา) ในฐานะบิดาของนาโชน บรรพบุรุษของกษัตริย์ดาวิด และยังเป็นบรรพบุรุษของพระเยซู 

อัมมีนาดับผู้นี้เป็นชาวอิสราเอลที่ถูกกล่าวถึงในเชื้อสายของบุตรชายของยาโคบในอพยพ 6:14-28 ส่วนในมัทธิว 1:1-16 แสดงบันทึกฉบับเต็มของบรรพบุรษและผู้สืบเชื้อสาย

ชื่ออัมมีนาดับเดียวกันนี้ยังถูกกล่าวถึงในหนังสือซามูเอลและ 1 พงศาวดาร อัมมีนาดับคนนี้น่าจะเป็นผู้รับใช้ในพลับพลา และเป็นหนึ่งในชาวเลวี 112 คนที่เป็นผู้สืบเชื้อสายของอุสซีเอลผู้ได้รับเกียรติยิ่งใหญ่ในการนำหีบแห่งพันธสัญญาจากชาวฟีลิสเตียกลับมายังเยรูซาเล็ม 

 ประวัติ 
ตามลำดับพงศ์พันธุ์ในคัมภีร์ไบเบิล อัมมีนาดับเป็นบุตรชายของราม (หรืออารัม); 1 พงศาวดาร 2:10 ;  อัมมีนาดับเกิดในช่วงที่ชาวอิสราเอลอพยพจากอียิปต์โบราณ รามเป็นเหลนของยูดาห์ อัมมีนาดับเป็นบิดาของนาโชนหัวหน้าของเผ่ายูดาห์ (กันดารวิถี 1:7; 2:3; 7:12, 17; 10:14) บุตรสาวของอัมมีนาดับชื่อเอลีเชบาเป็นภรรยาของอาโรน (อพยพ 6:23)  อัมมีนาดับจึงเป็นพ่อตาของอาโรน"Amminadab", Jewish Encyclopedia

 อ้างอิง 

 บรรณานุกรม 


หมวดหมู่:เผ่ายูดาห์
หมวดหมู่:บุคคลจากหนังสืออพยพ
หมวดหมู่:บุคคลจากหนังสือนางรูธ
หมวดหมู่:พระวรสารนักบุญมัทธิว
หมวดหมู่:พระวรสารนักบุญลูกา